b'\n_START_ARTICLE_\nNBA 2K11\n_START_SECTION_\nPagtanggap\n_START_PARAGRAPH_\nAng laro ay nakatanggap ng unibersal na kritikal na pagpuri. Mga manunuri ng mga laro (tulad ng IGN) ay nagbigay ng pagpuri sa NBA 2K11 para sa kanyang mas pinaunlad na mga kontrol, online na multi-player, at mga Michael Jordan na katangian. Ipinahayag ng punong editor ng IGN na si Hilary Goldstein, "Ito ay hindi lamang ang pinakamahusay na laro ng basketball; ito ay ang pinakamahusay na laro ng sports ng henerasyong ito." Si Mike D\'Alonzo ng G4tv.com ay inulit ang parehong sentimento sa kanyang pagsusuri at isinaad na ang 2K11 "ay hindi lamang ang pinakamahusay na laro ng basketball na aking nalaro, ito ay isa sa mga pinakamahusay na laro ng sports na aking nalaro, at isang pangunahing kandidato upang mabansagang Laro ng Taon."_NEWLINE_Ang bersyon ng Wii ng 2K11 ay halos walang mga nailathalang pagsusuri, dahil na rin marahil sa hindi magandang panimula ng Wii noong huling taon. Sa GameStop.com, ang laro ay may makabuluhan at magandang pagsusuri, nakakuha ng ito ng 9 sa kanilang pagmamarka ayon sa kostumer nito. Ang bersyon ng Wii ay kinilala para sa kanyang mahusay na grapiko, classic controller support, at pagkakaroon ng lahat ng mga katangian na tulad ng sa bersyon nito sa console (kabilang rin ang chat system ng Wii Speak). Sa kanyang pang-anim na buwan mula nang ito ay nailabas, ang NBA 2K11 ay nagpatuloy na nangibabaw sa merkado at nanguna sa lahat ng mga kilala at bagong mga larong lumabas noong Marso. Mula sa paglabas nito, ang video game na ito ay nakapagpadala na ng limang milyong kopya sa buong mundo.'